  Майя Бывальцева Вавож ёросысь Брызгал гуртэ транспорт выльысь лэзизы прокуратура пыриськем бере. Со сярысь ивортэ Удмуртиысь прокуратуралэн пресс-службаез. Удысэт ивортэмъя, кылем ар пумысен гурын улӥсь 320-лэсь трос адямилэн ёрос центре (40 иськем) эмъяськонние, полицие, прокуратурае но мукет мерлыко ужъюртъёсы ветлыны луонлыкез ӧй вал. Азьвыл ветлӥсь автобусъёсты транспорт предприяти дугдытӥз, ыштонъёс вае шуыса валэктӥзы. Вавож ёрослэн администрациез катэз ӧз чакла, ёрос центрозь транспортэз ӧз радъя. Ёрос прокуратура муниципал кылдытэтысь кивалтӥсьёслы та ужпумез сэрттыны-пертчыны курон сётӥз. Али катэз тӥян палэнтэмын. Брызгалысь Вавоже автобус котькуд нунал ветлэ. Тегъёс: Мерлык Вавож Транспорт Удмуртия прокуратура  